Adam Friedrich von Knorring

Adam Friedrich von Knorring (28. juuni 1713 Mäo, Järvamaa – juuni 1761 Udeva, Järvamaa) oli Eestimaa rüütelkonda kuulunud mõisnik ja meeskohtunik, kes kuulus tuntud baltisaksa Knorringite aadlisuguvõssa ning pani aluse selle Norra, Udeva ja Luke liinile.Stackelberg, Otto Magnus von: Genealogical Handbook of the Estonian Knighthood, Vol. 2, Görlitz, 1930.  VI.1 ex II. 2. Ta oli mitme silmapaistva sõjaväelase isa ning omas Ervita, Udeva, Aruküla ja Norra mõisa Järvamaal.

Elulugu
Adam Friedrich von Knorring sündis 1713. aastal Mäo mõisas Järvamaal. Tema vanemad olid Friedrich Frommhold von Knorring ja Eva Juliane von Wrangell.

18. sajandi keskel, pärast maanõunik Gustav Reinhold von Lode surma, jagasid Knorringu vennad 1753. aastal pärandi, mis kuulus nende emale Eva Julianele tema esimesest abielust. Pärandijagamisel sai Adam Friedrich von Knorring endale Ervita, Udeva ja Aruküla mõisad,Ervita, Koeru khk. Kinnistute register mis jäid tema peamisteks elukohtadeks kuni elu lõpuni. Leitnant Heinrich Gustav von Knorring sai Uugla mõisa, major Fromhold von Knorring sai Valgevälja mõisa Ridala kihelkonnas ja Kurisoo Järva-Madise kihelkonnas.Kurisoo, Järva-Madise khk. Kinnistute register Adam Friedrichi valdustest oli tähtsaim Ervita mõis, mis ehitati tema valitsemisajal esinduslikuks härraste residentsiks. Aruküla jäi kõrvalmõisaks.Aruküla perekond Knorringite valduses

1754. aastal ostis Knorring oksjonilt oma vanavanaisale Heinrich von Knorringile kuulunud Norra mõisa.Norra, Koeru khk. Kinnistute register

Erinevalt paljudest oma seisuskaaslastest ei osalenud Adam Friedrich aktiivselt Eestimaa rüütelkonna poliitikas. Ta tegutses mõnda aega meeskohtunikuna, kuid keskendus peamiselt oma mõisate haldamisele, olles seega tüüpiline 18. sajandi baltisaksa maamõisnik.

Adam Friedrich suri 1761. aasta juunis Udeva mõisas ning maeti Koeru kiriku kalmistule.

Perekond
Adam Friedrich von Knorring oli abielus krahvitar Dorothea Elisabeth von Manteuffeliga (suri 1792), kelle isa oli Eestimaa maanõunik krahv Gotthard Johann von Manteuffel. Neil sündis 12 last, kellest mitmed saavutasid kõrge staatuse Vene keisririigi teenistuses. Eriti silmapaistvad olid:

Gustav Reinhold von Knorring (1738–1804), Venemaa sõjaväelane (général en chef), Tallinna Insenerkomando ülem;
Major Frommhold Gotthard von Knorring (1742–1811), kes päris hiljem Aruküla ja Ervita mõisad;
Jalaväekindral Gotthard Johann von Knorring (1744–1825), samuti tuntud Vene kindral ja väejuht; päris hiljem Norra ja Udeva mõisad;
Kindralleitnant Karl Heinrich von Knorring (1746–1820);
Kindralleitnant Otto Wilhelm von Knorring (1759–1812), kelle militaarne karjäär algas juba lapseeas ning kes suri 1812. aastal Prantsuse-Vene sõja ajal.

Esivanemad

Viited

Adam Friedrich
Kategooria:Norra mõisnikud
Kategooria:Sündinud 1798
Kategooria:Surnud 1875